MAJOR ปี 64 พลิกกำไร 1.58 พันลบ. หลังบุ๊กขาย SF แจกปันผล 0.60 บ. XD 21 เม.ย.นี้
MAJOR ปี 64 พลิกกำไร 1.58 พันลบ. หลังบุ๊กขาย SF เปรียบเทียบกับงวดเดียวกันของปีก่อน มีผลขาดทุนสุทธิ 527 ลบ. เคาะปันผล 0.60 บ. XD 21 เม.ย. กำหนดจ่าย 6 พ.ค.65
17 ก.พ. 2565

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานของบริษัทฯ และบริษัทย่อย สำหรับปี 2564 งบการเงินรวมมีกำไรสุทธิ 1,581 ล้านบาท เปรียบเทียบกับงวดเดียวกันของปีก่อน บริษัทฯ มีผลขาดทุนสุทธิ 527 ล้านบาท โดยมีกำไรสุทธิเพิ่มขึ้น 2,109 ล้านบาท หรือเพิ่มขึ้นร้อยละ 400 โดยสาเหตุหลักมาจากบริษัทฯ ได้รับรู้กำไรจากการจำหน่ายเงินลงทุนในบริษัท สยามฟิวเจอร์ ดีเวลล้อป เม้นท์ จำกัด (มหาชน) หรือ SF จำนวน 3,163 ล้านบาท
อีกทั้งบริษัทฯ มีต้นทุนขายและบริการรวม 2,858 ล้านบาท เปรียบเทียบกับช่วงเวลาเดียวกันของปีก่อน ซึ่งบริษัทมีต้นทุน รวมเท่ากับ 3,164 ล้านบาท ลดลง 305 ล้านบาท หรือลดลงร้อยละ 10
นอกจากนั้นบริษัทฯ ประกาศจ่ายปันผลจากงวดดำเนินงาน 1 ต.ค.2564 ถึงวันที่ 31 ธค.2564 เป็นเงินสดในอัตรา 0.60 บาท กำหนดขึ้นเครื่องหมาย XD วันที่ 21 เม.ย.2565 กำหนดจ่ายเงินปันผลในวันที่ 6 พ.ค.2565